ব্যাটিং শুরু করলেন শ্রেয়স! কবে ফিরবেন মাঠে?

ওয়েব ডেস্ক : অস্ট্রেলিয়ার বিরুদ্ধে ওয়ানডে সিরিজে ফিল্ডিংয়ের সময় পাঁজরে চোট পেয়েছিলেন শ্রেয়স আইয়ার (Shreyas Iyer)। এর পরেই তড়িঘড়ি তাঁকে নিয়ে যাওয়া হয়েছিল হাসপাতালে। তা না হলে প্রাণ সংশয় হতে পারত ভারতীয় ক্রিকেটারের (Indian Cricketer)। কিন্তু তার পর থেকে আর মাঠে নামেননি আইয়ার। তবে জানা যাচ্ছে, আবার ব্যাটিং শুরু করেছেন শ্রেয়স।

চোটের পর এখন শ্রেয়স বেঙ্গালুরুর সেন্টার অফ এক্সেলেন্সে যাচ্ছেন বলে খবর। সেখানে তাঁর চোটের অবস্থা খতিয়ে দেখা হচ্ছে। সূত্রের খবর, ব্যাট করার সময় কোনও ব্যাথা পাননি তিনি। তবে কবে ভারতীয় দলে ফিরবেন তিনি, তা নিয়ে এখনও কিছু জানা যায়নি।

আরও খবর : বিরাট-রোহিতের ম্যাচ সরাসরি সম্প্রচারিত হবে? কী বলল সংস্থা

বিসিসিআই (BCCI) সূত্রে খবর, সেন্টার অফ এক্সেলেন্সের নির্দেশমতোই মাঠে ব্যাটিং করছেন শ্রেয়স। সেখানে তাঁকে আরও পর্যবেক্ষণে রাখা হবে। তবে মনে করা হচ্ছে, জানুয়ারিতে নিউজিল্যান্ডের বিরুদ্ধে সিরিজে মাঠে ফিরতে পারেন শ্রেয়স। সম্ভব হলে বিজয় হাজারে ট্রফির কয়েকটা ম্যাচও খেলতে পারেন তিনি। এই টুর্নামেন্টে খেলতকে পারলেই তাঁকে জাতীয় দলে ফেরানো হতে পারে বলেই সূত্রের খবর।

উল্লেখ্য, সিডনিতে অ্যালেক্স ক্যারির ক্যাচ নিতে পাঁজরে গুরুতর চোট পেয়েছিলেন শ্রেয়স। এর পর তাঁকে ভর্তি হতে হয়েছিল হাসপাতালে। তাঁর রক্তক্ষরণ হয়েছিল বলেও জানা গিয়েছিল। এর পর হাসপাতাল থেকে ছাড়া পেয়েই রিহ্যাব শুরু করেন। আর এবার শুরু করলেন ব্যাটিং। তবে এখনই তাড়াহুড়ো করতে চাইছে না বোর্ড। ভালোভাবেই পর্যবেক্ষণ করেই দলে ফেরানো হতে পারে শ্রেয়সকে।